Iranilainen aviomies ja isä joutui pahamaineiseen vankilaan, -
koska hän kertoi uskostaan.
Saeed Abedinin vaimo kertoo rakkaudesta, taistelusta ja uskosta.
Kristitty perhe on ammuttu Filippiineillä.
Tragedia saa uskovat todistamaan entistä päättäväisemmin.
Tutustumme myös uuden Raamattu-minisarjan tuotantoon.
Perhe rukoilee iranilaispastorin vapauttamisen puolesta.
Hei! Olen Wendy Griffith. George Thomas on työmatkalla.
Saeed Abedini istuu 8 vuoden tuomiota pahamaineisessa vankilassa.
Häntä syytetään evankelioinnista.
Vaimo ja perhe kärsii Saeedin rinnalla -
ja taistelee epätoivoisesti hänen vapauttamisensa puolesta.
Rakkaustarina alkoi Iranissa.
Naghmey muutti USA:han lapsena.
Hän koki Jumalan johtavan häntä v. 2001 palvelemaan Iranin naisia.
Hän tutustui Saeed Abediniin.
Saeed johti ylistystä maanalaisessa kotiseurakunnassa.
Miksi rakastuit häneen?
Hän oli palava.
Rukoilin aina, että saisin miehen, joka rakastaa Jumalaa palavasti.
En osannut kuvitella, että siitä seuraisi jotakin näin rajua.
Pariskunta avioitui Iranissa. Häissä oli satoja vieraita.
Se herätti vallankumouskaartin epäilykset.
Saimme pitää kristilliset häät, vaikka olimme muslimitaustaisia.
Jaoimme häävieraille Raamattuja ja Jeesus-taltiointeja.
Morsian luopui parrasvaloista.
Jeesus oli keskipiste.
Kuvittelin, että hääpäivä olisi minun juhlani.
Se oli upea juhla. Ne olivat meidän näköisemme häät.
Pariskunnalla on kaksi lasta Jacob, 4, ja Rebecca, 6.
Heinäkuussa 2012 Saeed matkusti Iraniin -
perustamaan valtion hyväksymää orpokotia.
Hänet pidätettiin ja määrättiin kotiarestiin.
Tammikuussa 2013 vallankumous- tuomioistuimen "hirttotuomari" -
määräsi hänelle kahdeksan vuoden tuomion evankelioinnista.
Kuvassa näkyy vankeja hirtettynä Evinin vankilan ulkopuolella.
Näin vankeja ja heidän perheitään halutaan pelotella.
Vankilalla on pelottava maine.
Tuttujamme on hirtetty, hakattu ja raiskattu siellä.
Ennen tuomiota Saeed sai olla Skype-yhteydessä perheensä kanssa.
Nyt yhteydet on katkaistu. Iranissa asuvien sukulaisten mukaan -
Saeedia painostetaan kieltämään uskonsa.
Ajattelin, etteivät he tiedä, kenen kanssa he ovat tekemisissä.
Saeed oli radikaali muslimi.
Kun hän tuli uskoon, hän omisti elämänsä Kristukselle.
Mitkään uhkaukset eivät saa häntä luopumaan.
Mikä on ollut vaikeinta sinulle vaimona?
Saan lohdutuksen Herran läsnäolossa.
On tuskallista nähdä, miten lapsemme kärsivät, -
enkä voi tehdä mitään.
Poikamme on muuttunut luonteeltaan täysin.
Hänestä on tullut hiljainen ja pidättyväinen.
Tyttäremme itkee usein.
Kirjoitin: "Isä, minun on ikävä." - Piirsit kyyneleitä.
Naghmey myöntää vajonneensa aluksi epätoivoon.
Olin hyvin masentunut ja ahdistunut.
Olin jo henkisesti katkeamispisteessä, -
mutta Herra ei antanut minun katketa.
Sanoin: "Herra, olet luvannut antaa rauhan, joka käy yli ymmärryksen."
Hän antoi rauhan. Filippiläiskirjeen kohta on totta.
Kun tarrautuu Jumalaan ja Hänen Sanaansa, Hän auttaa.
Amerikan laki- ja oikeuskeskus aloitti laki- ja mediakampanjan.
Jordan Sekulowin mukaan julkisuus voi pelastaa Saeedin hengen, -
aivan kuten se auttoi Yousef Nadarkhania, -
jonka kuolemantuomio peruttiin media- ja rukouskampanjan ansiosta.
Voiko Abedini vapautua?
Voi, jos pidämme asiaa esillä.
Hengissä pysyminen ei ole taattua.
Hän on vaarassa joutua vartijoiden ja vankien tappamaksi.
Julkisuus suojelee häntä.
Jo lähes puoli miljoonaa ihmistä -
on allekirjoittanut Laki- ja oikeuskeskuksen vetoomuksen.
Kristityt muusikot puhuvat Saeedin puolesta.
Auta Saeedia ja allekirjoita vetoomus.
Yhdysvaltain ulkoministeri John Kerry lupasi auttaa Saeedia, -
mutta hän ei ole ottanut asiaan virallista kantaa.
Naghmey luottaa enemmän rukouksiin kuin hallintoon.
Uskotko näkeväsi hänet vielä?
Uskon. Lihassa on vaikea uskoa, että hän selviytyy, -
mutta Jumala on toivon Jumala.
Rukouksessa koen, että Herra sanoo vapauttavansa hänet ajallaan.
Saeed Abedini tarvitsee esirukouksia.
Vaimon mukaan hän kärsii sisäisestä verenvuodosta, -
jonka hän sai pahoinpitelyn ja kidutuksen yhteydessä.
Käy allekirjoittamassa vetoomus. Linkki löytyy kotisivuiltamme.
Joel Rosenbergin fiktiivinen Damascus Countdown -romaani -
kertoo islamin messiaasta, jonka päämäärä on tuhota Israel.
Romaanin henkilöt ovat kristin- uskoon kääntyneitä iranilaisia.
Gary Lane haastatteli Joel Rosenbergiä.
Millaista on kristittyjen elämä Iranissa?
Muslimeja kääntyy kristinuskoon ihmeellisissä olosuhteissa.
Kirjan tarinat ovat tosipohjaisia. Pastori Abedinin tarina kertoo, -
että Iranin hallinto ahdistaa ankarasti kristittyjä -
ja eritoten pastoreita.
Hallinto uskoo, että hajottamalla kotiseurakunnat ja verkostot -
se pystyy nujertamaan kristinuskon.
Herra osoittaa iranilaisille, -
ettei puhdas radikaali shiialaisuus ole vastaus.
Se on oiva tilaisuus muslimeille etsiä toivoa ja totuutta muualta.
Monet tulevat Kristuksen luo.
Toki rukoilen myös, että Herra säästäisi uskovat vainolta, -
mutta tärkeintä on rukoilla, että he pysyvät rohkeina ja vahvoina -
ja että autamme heitä ja heidän perheitään.
Kirjan eräs päähenkilö on Mahdi, kahdestoista imaami.
Kuka on kahdestoista imaami?
Kahdestoista imaami on shiiojen messias.
Jeesus varoitti Matt. 24:ssä vääristä messiaista lopunaikoina.
Shiiat odottavat maailmanhallitsijaa.
Uskon, että tulevina kuukausina tai vuosina voi nousta hallitsija, -
jota shiiat alkavat pitää messiaanaan.
Mitä se merkitsee Lähi-idässä?
Kaaosta, verenvuodatusta, vainoja.
Herra on Kuningas. Jos Hän sallii väärän messiaan nousta, -
Hän myös tuo ihmisiä Valtakuntaansa Henkensä kautta.
Damaskos on lähes raunioina. Jes. 17:n mukaan se raunioituu.
Onko profetia täyttymässä Syyriassa?
On liian aikaista sanoa. Tuntemamme Syyria luhistuu.
90 000 syyrialaista on kuollut.
Virallisten tietojen mukaan pakolaisia on miljoona.
Monet kristityt ovat paenneet. Miten voisimme auttaa heitä?
Voimme rukoilla, että he saavat voiman ja rohkeuden.
He tarvitsevat rohkaisua, ruokaa, vaatteita ja lääkintätarvikkeita.
Meidän on vahvistettava heitä, jotta he pärjäävät -
ja voivat olla valona pimeydessä.
On myös rukoiltava mediatyön ja evankelioinnin puolesta, -
jotta Kristuksen toivoa voidaan levittää nyt, -
kun ihmiset ovat valmiita kuuntelemaan ja ottamaan vastaan.
Damascus Countdown on kirjasarjan kolmas osa.
Kiitos haastattelusta.
Islamistikapinalliset valtaavat kristittyjen kyliä Syyriassa.
Muslimiryhmä valtasi kristittyjen Jakubiahin kylän.
Asukkaat pakenivat. Taakse jäivät kodit, kirkot ja reliikit.
Muslimijohtaja sanoo kohtelevansa kaikkia tasapuolisesti, -
mutta hän tekee päätöksensä islamistisen lain nojalla.
Kristittyjä murhataan ja siepataan lunnaiden toivossa.
Kongressin jäsen Frank Wolfe aset- taisi Egyptin tuen ehdoksi sen, -
miten Egypti kohtelee kristittyjä. Wolfe vieraili Lähi-idässä.
USA tukee muslimiveljeskuntaa, vaikka tämä vainoaa kristittyjä.
Monet kristityt yrittävät paeta Egyptistä.
Wolfen mukaan vaarana on, että Lähi-itä tyhjenee kristityistä.
Filippiineillä murhattiin pastori, vaimo ja kaksi tytärtä.
Tragedia tuo uutta elämää seurakuntaan.
Ohjelman kotisivuilta voi seurata seurakunnan uutisia maailmalta.
Sivustolla näkyy viikoittain englanninkielinen uutisohjelma.
Ohjelma on saatavana podcastina.
Sivustolla on englanninkielisiä uutisblogeja.
Sivusto seuraa maailmanlaajan seurakunnan uutisia.
Meistä jokaisen on kohdattava tämä kysymys.
Se on elämän tärkein päätös. Missä sinä vietät ikuisuutesi?
Gordon Robertson on tehnyt jatko-osan DVD-opetukseensa, -
jossa kuullaan todistuksia taivas- ja helvettikokemuksista.
On uskomattoman paljon rakkautta. - Koin lohtua, rauhaa ja iloa.
Opetuslevy on oiva työväline evankeliointiin englannin kielellä.
Sillä tutkitaan Raamatun näkemyksiä ikuisuudesta ja pelastusvarmuudesta.
Koin sanoinkuvaamatonta tunnetta siitä, että olin tullut kotiin.
Voit saada varmuuden siitä, että kun muutat pois ruumiistasi, -
pääset kotiin Jeesuksen luo ikuisiksi ajoiksi.
Minun oli nälkä. Annoitte minulle ruokaa.
Minun oli jano. Annoitte minulle juotavaa.
Olin koditon. Otitte minut luoksenne. - Olin alasti. Te vaatetitte minut.
Olin sairas. Te kävitte minua katsomassa.
Olin vankilassa. Te tulitte luokseni.
Lahjoitustenne ansiosta se on mahdollista. Liity kumppaniksemme.
Venezuelassa kristityt pohtivat tulevaisuuttaan.
Presidentti Hugo Chavez menehtyi syöpään viime viikolla.
Katoliset ja evankelikaalit järjestivät rukousmessuja.
Chavezin aikana valtion ja kirkon suhteet olivat usein kireät.
Maan evankelikaalineuvoston johtaja on toiveikas.
Odotamme, että voimme vaikuttaa äänestäjinä tulevissa vaaleissa.
Venezuela tarvitsee muutosta.
On luotettava siihen, että Herra muuttaa yhteiskuntamme.
Samuel Olson ja muut johtajat vaativat yhteyttä ja rauhaa, -
kun jakautunut äänestyskunta valmistautuu valitsemaan johtajan.
Pastoriperheen järjetön murha järkytti Filippiinien kristittyjä.
Silti evankelioinnin into on entistä palavampi.
Riisipellot levittäytyvät Isulanin kaupungin ympärille.
Uskovat jättävät jäähyväisiä Rey Debarbolle ja hänen perheelleen.
Pastori Rey, vaimo sekä 14- ja 8-vuotiaat tyttäret -
olivat tulossa syntymäpäiviltä moottoripyörällä, -
kun aseistetut miehet pysäyttivät heidät.
Perhe ammuttiin tässä paikassa.
Paikalta löytyi yli 30 hylsyä.
Teosta epäillään muslimeja, -
joita pidetään väkivaltaisina ja vallanhimoisina.
Kaupungin valtaapitävät suojelevat tappajia.
Olemme vedonneet maan hallintoon, jotta käsittelyyn saadaan vauhtia.
Perheenjäsen kertoo, että menetys on suuri.
Hän perusti seurakuntia vuoriston syrjäisissä heimokylissä.
Hän kävi siellä opettamassa Jumalan Sanaa joka sunnuntai.
Tapahtunutta on vaikea hyväksyä.
Nyt evankelioimme entistä päättäväisemmin.
Emme paljasta muslimityötä tekevän pastorin henkilöllisyyttä.
Hänen mukaansa perheen kuolema avasi seurakunnan silmät -
näkemään muslimityön välttämättömyyden.
Evankelikaalien ja muslimien välit ovat kireät.
Meidän on muututtava. Kuka muu heidät tavoittaa?
Jeesus on ratkaisu ongelmiimme.
Jeesus on seurakunnassa.
Tämä haastaa minua nousemaan ja voittamaan heidät Jeesukselle.
Vanhin tytär Eliza, 16, ei mennyt juhliin. Hänen henkensä säästyi.
Hän yrittää olla urhea.
Isä kertoi aina, miten hyvä Jumala on.
Olen hyväksynyt tapahtuman.
Olen iloinen siitä, että he ovat taivaassa Herran luona.
Tiedän, että elämälläni on Jumalan antama tarkoitus.
Toteutan unelmani ja käyn koulut loppuun heidän tähtensä.
Lucille Talusan, CBN News, Sultan Kudarat, Filippiinit.
Roma Downey tuli tunnetuksi Enkelin kosketus -sarjasta.
Nyt hän tekee miehensä kanssa Raamattu-TV-sarjaa.
Uutisten kotisivuilta voi seurata ajantasaisia uutisia -
missä ja milloin tahansa.
Enää ei tarvitse odottaa uutisia.
Uutisten katsominen on helppoa.
Katson vain minua kiinnostavat reportaasit.
Etsin reportaasin ja katson sen.
Uutisten lähde - CBNnews.com
CBN-KANAVAN PERUSTAJA PAT ROBERTSON:
Elämme historiallista aikaa USA:ssa ja CBN-kanavalla.
On tärkeää, mitä teet nyt.
On julistettava evankeliumia, autettava köyhiä, -
ruokittava nälkäisiä, vaatetettava alastomia, -
autettava sairaita ja tuotava toivoa toivottomille.
Klubi 700 -ohjelman kumppanina voit auttaa.
Soita ruudussa näkyvään numeroon. Kiitämme kumppaneitamme.
Emme halua olla tyhjin käsin. Haluamme sanoa Herralle: -
"Tässä ovat ne, jotka ovat tulleet tykösi kumppaniemme ansiosta."
Linjat ovat avoinna. Kiitämme Jumalaa teistä jokaisesta.
Se oli enkelimäinen, rauhaisa, turvallinen, rakkaudellinen paikka.
En pelännyt. - Ajantaju katosi.
Koin lohtua, rauhaa ja iloa.
Koin sanoinkuvaamatonta tunnetta siitä, että olin tullut kotiin.
LIFE BEYOND THE GRAVE -DVD-LEVY
Sitä ei osaa edes kuvitella.
Roma Downey tuli tunnetuksi Enkelin kosketus -sarjan tähtenä.
Hänen miehensä Mark Burnett on tosi-TV:n uranuurtaja.
Hän on tuottanut Selviytyjät-, Diili- ja The Voice-sarjoja.
Nyt he ovat ryhtyneet tekemään minisarjaa Raamatusta.
Tehkää tämä minun muistokseni.
Menen Isäni luo, mutta olen aina kanssanne.
Hollywood-pariskunta Mark Burnett ja Roma Downey ovat tehneet -
10-tuntisen Raamattu-minisarjan History Channelille.
Miten Raamatun saa kutistettua kymmentuntiseksi sarjaksi?
Siihen meni pari vuotta.
Saimme apua monilta teologeilta ja neuvonantajilta.
Päätimme tehdä sarjasta kerronnallisen:
Jumalan rakkaus meitä kohtaan luomiskertomuksesta Ilmestyskirjaan.
Syntiinlankeemuksesta saakka -
ihminen on etsinyt yhteyttä Jumalaan.
Halusimme tuoda sen esiin Vanhan testamentin henkilöhahmojen kautta.
Heistä jokainen yritti ja erehtyi.
He yrittivät luoda yhteyden.
Jumala rakasti meitä niin, että Hän lähetti Jeesuksen.
Uusi testamentti alkaa Jeesuksen syntymällä.
Hän tuli hakemaan meidät kotiin.
Halusimme kertoa Jumalan rakkaustarinan.
Meidän piti tiivistää raamatunkertomuksia paljon.
Se on lähinnä johdantoa Raamattuun.
Tekijät ovat panostaneet siihen, että lopputulos näyttää aidolta.
Kuvasimme Ouarzazatessa Marokossa Saharan laidalla Atlasvuoristossa.
Kuvauspaikka tarjosi kauniit raamatulliset maisemat.
Siellä oli upeita kaupunkeja, -
jotka ovat pysyneet luultavasti samanlaisina 2 000 vuotta.
Mooses!
Halusimme herättää Raamatun eloon tuoreella tavalla -
tätä sukupolvea varten. Kokosimme alan parhaat tekijät.
Tietokoneanimaatiosta vastaavat on palkittu Oscarilla.
Sama ryhmä teki tehosteet Gladiaattori-elokuvaan.
Jeesusta esittää portugalilainen Diogo Morgado.
Mitä ajattelit, kun sinua pyydettiin rooliin?
Rehellisesti sanottuna ajattelin, etten pysty siihen.
Ajattelin, että se on liikaa.
Te kaikki luovutte minusta.
Tarinan kautta yritämme koskettaa sydämiä.
Kerromme tarinaa, josta ihmiset elävät.
Sain jo lapsena tuntea Raamatun ja Jeesuksen.
Prosessissa oli vahvasti mukana oma uskoni.
Se toi omat vaikeutensa.
Pitäisikö tuoda esiin se, mikä on monille tuttua, -
vai tuonko esiin omia kokemuksiani?
Yritin saada esiin kumpaakin.
Mark ja Roma sanovat, -
että sarja kuuluu heidän uransa voimallisimpiin tuotantoihin.
Se on inhimillinen, koskettava ja kaunis.
Sarjassa sykkii uskon ja Jumalan rakkauden sydän.
Halusimme kirkastaa Jumalaa.
Sarja esitetään Yhdysvalloissa History Channelilla maaliskuussa.
5-osaisen sarjan päätösjakso nähdään pääsiäissunnuntaina.
Tutustu sarjasta kertovaan erikoissivustoon kotisivuillamme.
Nappaan sen! Heippa!
Elämä on kiireistä, mutta olen löytänyt hyvän auttamistavan.
Vien kotoa käsin lääkäreitä ja lääkintätarvikkeita hädänalaisille.
Kaivan kaivoja, jotta ihmiset saisivat puhdasta juomavettä.
Tukeni ansiosta evankeliumia julistetaan yli sadassa maassa.
Vien katastrofien uhreille ruokaa, hätäaputarvikkeita ja toivoa.
CBN ja minä autamme ihmisiä joka päivä.
Olen tehnyt suoraveloitussopimuksen.
Tiedän, että lahjoitukseni menee sille, joka sitä eniten tarvitsee.
Liity CBN-kumppanuusohjelmaan ja tee suoraveloitussopimus.
Voit auttaa maailmaa kotonasi.
Mitä jos tietäisit, että taivas on totta, koska olet nähnyt sen itse?
Kaikki on elävää.
On uskomattoman paljon rakkautta.
Miten se muuttaisi elämäsi?
Hän intoili: "Meidän on kerrottava Jeesuksesta!"
Life beyond the Grave -DVD-levyllä kerrotaan taivaskokemuksista.
Christian World News on ikkuna maailmanlaajaan seurakuntaan.
Kertomuksia herätyksestä
Vainosta
Kristittyjen johtajien vaikutuksesta
Seuraa uutisohjelmaamme.
Miljoonat kristityt kokoontuivat rukoilemaan Burman puolesta.
Uudistuksista huolimatta yli 100 000 burmalaista -
asuu yhä maanpaossa Thaimaassa.
Hallituksen joukot ovat hyökkäilleet kachin-kansaa vastaan.
Kachineista monet ovat kristittyjä.
Uskovat rukoilivat uskonnonvapauden ja vainottujen puolesta.
Kiitos seurasta! Ensi viikkoon. Näkemiin ja Jumalan siunausta!
Suomennos: Marianne Tenetz